Publication: Magyar Közlöny
Issue: MK-2007-81 (Year: 2007, Number: 81)
Era: 2004-2010
Section: 3. számú melléklet a 31/2007. (VI. 27.) EüM rendelethez
Paragraph Index: 572

9. Az R. 3. számú mellékletének D) pontja a következő p) ponttal egészül ki: „p) Feltétel nélkül elismerésre kerül az orvosi oklevél azon tagállami állampolgár esetében, akinek orvosi oklevelét Romániában állították ki, és akinek a egyetemi tanulmányai 2003. október 1-jét megelőzően kezdődött, amennyiben Románia illetékes hatósága által kiadott igazolás tanúsítja, hogy az adott tagállami állampolgár az igazolás kiadásának időpontját megelőző öt év során legalább három egymást követő éven keresztül ténylegesen, jogszerűen és elsődlegesen gyakorolta Románia területén a fogorvosi irányelv 5. cikkében említett tevékenységet, és az adott tagállami állampolgár ugyanolyan feltételek mellett jogosult a szóban forgó tevékenység folytatására, mint az A) pontban említett oklevéllel rendelkezők. A hároméves gyakorlat követelménye nem vonatkozik arra a tagállami állampolgárra, aki legalább hároméves időtartamú olyan tanulmányt sikeresen befejezett, amely az illetékes hatóság által kiállított igazolás alapján egyenértékű a fogorvosi irányelv 1. cikkében említett képzéssel.” 2007/81. szám

Source: https://magyarkozlony.hu/hivatalos-lapok/eeb4ab51ddc211dc5ad1f92a9b5d374eb86764ab/dokumentumok/7290979ffa4d966bdeb3172d3cf8dd2f5505b88f/letoltes